स्पन्द जनक जालक्रम
स्पन्द जनक जालक्रम (pulse forming network (PFN)) वह विद्युत परिपथ है जो विद्युत ऊर्जा को अपेक्षाकृत अधिक समय तक एकत्र करने के बाद उस ऊर्जा को कम समय की लगभग वर्गाकार स्पन्द (स्क्वायर पल्स) के रूप में देता है। इस तरह की कम समय की वर्गाकार स्पन्द का अनेकों जगह उपयोग किया जाता है। उदाहरण के लिये, पीएफएन का उपयोग क्लाइस्ट्रान और मैग्नेट्रान आदि को नैनोसेकेण्ड अवधि के स्पन्द प्रदान करने के लिये किया जाता है, जो राडार, स्पन्दित लेजर, कण त्वरक, फ्लैशट्यूब तथा अन्य उच्च वोल्टता के उपकरणों में प्रयुक्त होतें हैं।